नुनावुट टेरिटरी में कनाडा के जादेतर उत्तरी इलाका आ आर्कटिक क्षेत्र के टापू सभ आवे लें। ई एगो बड़हन साइज के राज्यक्षेत्र हवे जे रकबा के हिसाब से दुनियाँ के पाँचवा सभसे बड़हन देस उप बिभाग हवे आ उत्तरी अमेरिका महादीप के अइसन दुसरा सभसे बड़ देस उपबिभाग हवे, ग्रीनलैंड के बाद। एकर राजधानी इकालुइट (जेकरा पहिले फ्रोबिशर बेय कहल जाय), बैफिन दीप पर बाटे आ एकरा के एगो जनमत संग्रह द्वारा 1995 में राजधानी बनावे खातिर बीछल गइल। अउरी महत्व के जगह सभ में रान्किन इनलेट आ कैंब्रिज बेय बाड़ें।